ม.หอการค้า ยัน GDP ปีนี้โต 3.6% รับอานิสงส์ส่งออก-ท่องเที่ยว
ม.หอการค้า ยัน GDP ปีนี้โต 3.6% รับอานิสงส์ส่งออก-ท่องเที่ยว-ลงทุนภาครัฐ-เอกชน
12 พ.ค. 2560

นายธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย คาดการณ์เศรษฐกิจไทยปีนี้ขยายตัวอยู่ที่ 3.6% เพิ่มขึ้นจากปีก่อนที่ขยายตัว 3.2%
ปัจจัยผลักดันคือ ภาคการส่งออกที่ดีขึ้นกว่าปีก่อน รายได้จากการท่องเที่ยวที่คาดเพิ่มขึ้น รวมถึงเงินลงทุนของภาคเอกชน และของรัฐที่ขยายตัวดีต่อเนื่อง โดยเฉพาะการลงทุนในเขตเศรษฐกิจพิเศษภาคตะวันออก (EEC) ราคาสินค้าเกษตรดีขึ้นทำให้รายได้และกำลังซื้อของภาคเกษตรดีขึ้น รวมถึงมาตรการเพิ่มรายได้ให้แก่ผู้มีรายได้น้อย 1,500-3,000 บาทต่อเดือน และการปรับขึ้นค่าแรงขั้นต่ำ
 